Eurooppalaisen Oikeusturvan Keskusliitto - EOK Ry - Velallisen suojaosuutta ulosotossa korotetaan
Velallisen suojaosuutta ulosotossa korotetaan
Ulosotossa palkan ulosmittauksessa velalliselle jätettävän suojaosuuden määrään tulee korotus vuoden 2014 alusta. Yksinäisen velallisen suojaosuus on 677,70 euroa, ja jos velallisella on yksi huollettava suojaosuus on 921 euroa kuukaudessa.
Velkajärjestelyssä olevalla henkilöllä on velvollisuus maksaa velkojille suorituksia maksuohjelman aikana hankkimistaan lisätuloista. Myös tätä lisäsuoritusvelvollisuuden rahamäärää tarkistetaan:
Jos velallisen tulot vähennettynä tulojen hankkimisesta aiheutuneilla välittömillä lisämenoilla kasvavat maksuohjelmaan merkittyihin tuloihin verrattuna kalenterivuoden aikana vähintään 970 euroa (korotus 13 euroa), velallisen on käytettävä velkojensa suoritukseksi puolet 970 euroa ylittävästä osasta.
(EOK- viestintä)